Η παγκόσμια αγορά δημητριακών στην επισιτιστική κρίση και ο ρόλος των βιοκαυσίμων:
Creators: name: Μοσχονάς, Νικόλαος Μιχαήλ
Publisher: name: Aristotle University of Thessaloniki
Year: 2012
Subjects: Αγορά δημητριακών
Επισιτιστική κρίση
Βιοκαύσιμα
Grain market
Food crisis
Biofuels

description: Η ανθρωπότητα τίθεται αντιμέτωπη μπροστά σε μία νέα παγκόσμια επισιτιστική κρίση. Η Πείνα σε ολόκληρο τον πλανήτη έχει επιπτώσεις τόσο σε οικονομικό, όσο και σε κοινωνικό και πολιτικό επίπεδο. Κύριες αιτίες του προβλήματος είναι η φτώχεια και η έλλειψη τροφής. Η παγκόσμια κοινότητα κατέβαλε τα τελευταία χρόνια προσπάθειες επίλυσης του προβλήματος, θέτοντας για πρώτη φορά στόχους μέσω της Διακήρυξης της Χιλιετίας. Ωστόσο το πρόβλημα φαίνεται να αντιστέκεται και να παραμένει, συνεχίζοντας να απειλεί και να θέτει πλέον ξεκάθαρα ζητήματα επιβίωσης σε ολόκληρη την ανθρωπότητα. Η επισιτιστική κρίση είναι άρρηκτα συνδεδεμένη με την παγκόσμια αγορά των δημητριακών. Τα σιτηρά αποτελούν το βασικό είδος διατροφής σε ολόκληρο τον πλανήτη και η άνοδος των τιμών τους τα τελευταία χρόνια δείχνει να επιδρά αρνητικά πάνω στο πρόβλημα. Η ανάλυση και οι τάσεις για το μέλλον της παραγωγής, της κατανάλωσης, του εμπορίου και των αποθεμάτων των δημητριακών θα μας οδηγήσουν σε ασφαλή αποτελέσματα και συμπεράσματα, ώστε να προσφύγουμε στις καλύτερες δυνατές λύσεις. Κάπως έτσι ξεκίνησε και η ιδέα της ανάπτυξης των βιοκαυσίμων. Τα βιοκαύσιμα προβλήθηκαν ως μία λύση στο εντεινόμενο πρόβλημα της κλιματικής αλλαγής και της μείωσης των αποθεμάτων των ορυκτών καυσίμων. Στη συνέχεια όμως αποδείχτηκε πως η ασθένεια ήταν εξίσου επικίνδυνη με τη θεραπεία και επικρίθηκαν έντονα. Τα βιοκαύσιμα χρησιμοποιούν ως πρώτη ύλη μεγάλο μέρος της παραγωγής δημητριακών. Η επισιτιστική κρίση είναι αναμφισβήτητα το μεγαλύτερο πρόβλημα στις μέρες μας, που καλείται η ανθρωπότητα να αντιμετωπίσει. Το παρελθόν έχει δείξει ότι είμαστε ικανοί για το καλύτερο, αλλά και για το χειρότερο. Στα δύσκολα πάντα τα καταφέρναμε. Το τι θα ακολουθήσει εξαρτάται από εμάς.
description: Mankind is facing a new global food crisis. Starvation around the world affects both economic and political level. The main reason of the problem is poverty and the lack of food. The global community has made several efforts to solve the problem over the past years, setting goals for the first time through the Millennium Declaration. However the problem seems to remain, continuing to threaten the whole world. The food crisis is linked with the world market of grain. Grain is the nutrition base around the world and the recent rise in prices seems to be a negative impact on the problem. The analysis and the trends for the future of the production, consumption, trade and stocks of grain will lead to safe results and conclusion in order to find the best solutions. This is how the idea of the development of biofuels started. Biofuels presented as a solution to the growing problem of climate change and the reduction of stocks of mineral fuels. But it proved that the disease was just as dangerous as the treatment and has strongly criticized. Biofuels use as raw material a large part of grain production. The food crisis is one of the biggest problems the mankind has to face. The past has shown that we are capable for the best and for the worst but we always made it in hard times. What is going to happen depends on us.